The Moon Is Blue
<s>The Moon Is Blue () je američka crno-bijela filmska komedija snimljena 1953. godine u režiji Otta Premingera.</s><s>Predstavlja adaptaciju istoimenog komada F. Hugha Herberta, čiju je premijeru na Broadwayu također bio režirao Preminger.</s><s>Protagonistica, čiji lik tumači Maggie McNamara je glumica koja postane predmetom zanimanja dvojice plejboja - mladog inženjera (čiji lik tumači William Holden) i starog oca inženjerove bivše zaručnica (čiji lik tumači David Niven).</s><s>Radnja prikazuje kako je oba muškarca pokušavaju odvesti u krevet, ali kako ona uporno inzistira na tome da nastoji ostati djevica do braka.</s>

<s>Preminger je film snimio istovremeno sa verzijom na njemačkom pod naslovom Die Jungfrau auf dem Dach.</s><s>Tokom produkcije je scenario, zbog nekoliko rečenica i scena koje su navodno sugerirale "razvrat i nemoral", bio odbijen od Breenovog hollywoodskog cenzorskog ureda kao protivan tadašnjem strogom cenzorskom Kodeksu.</s><s>Preminger je time bio toliko razbješnjen da je odlučio film snimiti bez zatraženih izmjena, a zbog čega na kraju film nije dobio službeni cenzorski certifikat.</s><s>Uspkos toga, na Premingerovu stranu su stali producenti, a na kraju i studio United Artists, koji je zaključio da se The Moon Is Blue može prikazivati bez certifikata u nazavisnim kino-dvoranama, odnosno da bi se i uz prikazivanje u na ograničenom tržištu velikih gradova mogao ostvariti profit.</s><s>Za takvu se računicu na kraju ispostavilo da je ispravna, a kontroverze su samo donijele dodatni publicitet.</s><s>The Moon Is Blue je predstavljao prvi slučaj da je  hollywoodski sineast uspješno prkosio Kodeksu, a što je tokom sljedećih godina dovelo do ublažavanja njegovih odredbi.</s>

<s>Uloge
 William Holden ...</s><s>Donald Gresham
 David Niven ...</s><s>David Slater
 Maggie McNamara ...</s><s>Patty O'Neill
 Tom Tully ...</s><s>Michael O'Neill
 Dawn Addams ...</s><s>Cynthia Slater</s>

<s>Izvori</s>

<s>Literatura 
 Lev, Peter, The Fifties: Transforming the Screen, 1950–1959.</s><s>University of California Press, 2006. . pp.</s><s>89–90.</s>

<s>Vanjske veze</s>

<s>Američki filmovi
Filmske komedije
Romantične komedije
Authority control 2</s>

